- Մեր հերոսական ժողովրդին նախ կմաղթեի խաղաղություն և բարգավաճում: Անկախության այս կարճ ժամանակահատվածում մեր պետությունը էական զարգացում, առաջընթաց է ունեցել, որի շարունակականության ապահովման համար կարևոր բաղադրիչներ են հանդիսանում ներքին կայունությունն ու հասարակական անվտանգությունը: Հանրապետության իրավապահ կառույցները պարտավոր են դրանք ապահովել, ստեղծել բարենպաստ պայմաններ հասարակության խաղաղ ու ստեղծարար կենսագործունեության համար: Կրկնում եմ` մենք որդեգրել ենք հետայսու առավել անմիջական ու թափանցիկ աշխատելու գործելաոճը։ Համակարգում նախատեսված բարեփոխումներն անհրաժեշտ է իրականացնել առավել արդյունավետ և անընդհատ զարգացող հասարակական հարաբերություններին համընթաց՝ հասարակության և ոստիկանության միջև ստեղծելով լիարժեք վստահության և փոխըմբռնման մթնոլորտ: Դրան հասնելու համար մենք պատրաստ ենք աշխատել մեր ողջ ուժերի ու հնարավորությունների ներածին չափով: